Familienuus 372 - Oostelike Sinode van die NG Kerk
Sondag jaag 'n gesin met 'n groot toeter-rumoer – oor die sperstreep – by ons verby waar ons almal by 'n dooie verkeerslig besig is om mekaar 'n rybeurt te gee. My vrou se opmerking? "Ek hoop nie hy is ook op pad kerk toe nie…"
Soos dit toe moet wees, draai hy by die kerkterrein in. Ons stap saam die kerkgebou in. (Die versoeking was groot om te vra of hy dalk moet preek, want vanwaar hierdie groot haas?)
En toe preek ons dominee oor die "wag" van Adventstyd. 'n Volk wat vir eeue moes wag op die Messias. 'n "Verwagting-verhaal" wat van geslag tot geslag vertel is – sonder om dadelik te kon sien.
In Adventstyd moet ons 'n paar nuwe woorde leer gebruik. "Geduldig. Afwagting. Verwagting. Stil word. Nadink. Perspektief. Rustig. Afhanklikheid."
Ons wil ook met nuwe perspektiewe lewe. "Sensitief vir God se stem. Oop vir Jesus se hart. Om die vreugde van gee weer te ontdek. 'n Nuwe-energie geloofsverhouding met die God van Kersfees. Om God se hart vir die wêreld te wys."
Mag Kersfees jou lewe diep raak…
Die genade van Jesus Christus, die liefde van ons Vader en die teenwoordigheid van die Heilige Gees – vir jou en jou mense!
Brûe vir gemeentes op pad na God se toekoms is die titel van 'n boek wat handel oor die rol van brugbediening in die NG Kerk. Dit is deur CLF uitgegee en Anton Doyer en Howard du Toit is die redakteurs van hierdie werk. Louis Louw het 'n resensie hieroor geskryf.
Kobus de Leeuw van Middelburg-Suid verhuis in die vakansietyd na Humansdorp-Oos.
Nicky Rothmann se kontrak verstryk op 31 Desember by Meyerspark en hy emeriteer dan.
Janlu Kuyler vertrek vanaf Moreletapark na Robertson op 7 Januarie 2020.
Bybel-Media versprei talle produkte wat vir leraars, gemeentes en lidmate van hulp kan wees. Besoek gerus hulle webwerf en plaas 'n bestelling. Hulle is tans besig met 'n projek "100 produkte onder R100." Loer gerus hier vir die Kerksgeskenk wat jy nog wil koop.
Klik hier om die bestelvorm vir Kerkjaarboek 2020 af te laai.
Goudland Sinode reël 'n Geloofsreis saam met Gys van Schoor vir 3 – 6 Februarie. Die kontakbesonderhede en verblyfreëlings is hier beskikbaar. Jy skakel direk met Goudland hieroor.
Excelsus nooi jou uit na die volgende van hulle werkswinkels oor die viering van die kerklike jaar: Die jaar van God se genade (Jaar A) 21-22 Januarie 2020